Bjølvo kraftverk

Bjølvo kraftverk ligger ved Ålvik i Kvam kommune i Vestland. Vannkraftverket utnytter fallet mellom Bjølsegrøvvatnet og Hardangerfjorden. Bjølsegrøvvatnet reguleres mellom 880 og 862 moh. Det overføres også vann fra flere bekkeinntak og fra Kastdalen pumpestasjon. Gamle Bjølvo kraftstasjon ble etablert for å gi energi til A/S Bjølvefossen som årene 1918–1919 produserte kalsiumkarbid. Fra 1925 ble det anlagt et elektro-metallurgisk smelteverk som produserte ferrosilisium. Minikraftverket Ytre Ålvik kraftverk ble anlagt for å skaffe kraft til utbyggingen. Staten overtok kraftverket i 1964 som følge av hjemfallsrett og Bjølvefossen AS leide så verket frem til 1997 da Statkraft overtok driften. Den nye kraftstasjonen startet produksjonen i 2004 og eies og drives av Statkraft. Det nye kraftverket ligger innsprengt 1200 meter inne i fjellet. Årlig produksjon er på ca. 391 GWh. Installert effekt er 98 MW. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Statkraft vasskrafta.no Arkivert 22. mars 2016 hos Wayback Machine. Eksterne lenker Trallebanen (no) «Bjølvo kraftverk». Kulturminnesøk. Riksantikvaren – Direktoratet for kulturminneforvaltning. AF-gruppen: Riving av Bjølvo Kraftverk